_:n5bcdbbb973014676b20b787dbb81e19dxb0
<http://schema.org/articleBody>
"Čierna protiprohibičná titulka dnes zdobí dva celoštátne denníky. Celostránkové inzeráty na titulkách v poslednej dobe pribúdajú. Dnešné vydanie českých novín MF Dnes a Lidové noviny pripomínajú skôr smútočné parte. Pod hlavičkou s titulkou novín je čierna reklama s logom firmy Jägermeister. Pod logom je nápis „kein Hegermeister&quot; s doplnením „už ani kapku prohibice!&quot; Spoločnosť Rémy Cointreau, ktorá alkohol vyrába, kampaňou reaguje na ukončenie zákazu predaja českého alkoholu v ČR. Ako hlavný motív využíva upozornenie na zákaz a slovnú hru s názvom alkoholu. Od dnešného dňa sa v Českej republike skončila prohibícia. V obchodoch sa môže predávať alkohol, ktorý bol vyrobený pred rokom 2012. Hegermeister na inzeráte je narážka na meno českého ministra zdravotníctva Leoša Hegera, ktorý pôvode kvôli viacerým úmrtiam zákaz predaja viac ako 20 percentného alkoholu ohlásil. Podobne, ako pri nedávnej vybielenej strane na SME či Pravde, ani za čiernymi titulkami českých denníkov nie je veľká idea, ktorej obetovala redakcia svoju najlukratívnejšiu stranu. V SME to bola nedávno reklama na nový katalóg Ikea, v Pravde reklama od J&amp;T. Cena reklamy na titulke je výrazne vyššia ako reklama vo vnútri novín, no zároveň je zaručene neprehliadnuteľná."
<https://omediach.com/tlac/item/64-lidovky-a-mf-dnes-vysli-dnes-s-ciernou-titulkou>